Biarritz

Biarritz je francúzske kúpeľné mesto v departemente Pyrénées-Atlantiques v regiióne Nové Akvitánsko. Prímorské letovisko sa nachádza na pobreží Atlantického oceánu v Biskajskom zálive asi 18 kilometrov severne od hraníc so Španielskom. Biarritz je luxusné prímorské mesto, ktoré je vyhľadávané turistami a surfermi z celého sveta. Leží vo francúzskej baskickej oblasti, preto sú tu prevládajúce baskické vlajky a symboly. Geografia Susedné obce: Anglet, Bidart, Arbonne a Arcangues. Dejiny Mesto založili Vikingovia pravdepodobne už v roku 840, keď tu založili osadu vhodnú pre rybolov, lov veľrýb a obchod. Svoj dnešný názov pochádzajúci z baskičtiny mesto dostalo až v 12. storočí. Veľký rozmach turistiky a kúpeľníctva tu nastal v 18. storočí. Medzi najznámejších obdivovateľov mesta patrila cisárovná Eugénia, manželka cisára Napoleona III. Pamätihodnosti a zaujímavosti Ázijské múzeum s rozsiahlou zbierkou predmetov pôvodom z Indie, Nepálu, Tibetu a Číny Morské múzeum s akváriami a bazénmi pre chov žralokov Múzeum čokolády Biarritz Surf Festival – každoročný festival a zjazd surferov Kostol sv. Martina z 12. storočia, prestavaný v 16. storočí luxusný hotel Chapelle Imperiale, ktorý navštevovala cisárovná Eugénia dve veľké kasína Vývoj počtu obyvateľov Počet obyvateľov Šport Okrem surfovania je Biarritz významné stredisko pre ragby, baskickú pelotu a golf. Partnerské mestá Cascais, Portugalsko Augusta, Georgia, USA Ixelles, Belgicko Jerez de la Frontera, Španielsko Mar del Plata, Argentína Zaragoza, Španielsko Externé odkazy Oficiálna stránka Letisko Biarritz Anglet Bayonne Zdroj Tento článok je čiastočný alebo úplný preklad článku Biarritz na českej Wikipédii.